Eutanasia a violadores e pederastas? | Esculca\nYou are hereEutanasia a violadores e pederastas?\nEutanasia a violadores e pederastas?\nFRANK Van Dean Bleeken naceu no seo dunha familia numerosa con escasos recursos económicos. Por iso pasou grande parte da infancia e adolescencia en centros de acollemento. Desde os 6 anos foi vítima de abusos sexuais e aos 15 foi violado. Agora, aos 52 anos, leva os últimos trinta en centros de internamento belga, sempre cun único horizonte temporal: a cadea perpetua. A súa carreira de delitos sexuais ficou interrompida por primeira vez aos 20 anos cando foi detido por tres violacións -dunha brutalidade abominábel-, unha delas a unha nena de 11 anos. Padecía -e aínda padece- un trastorno mental polo que na altura foi declarado non responsábel dos seus actos e recluído nun centro psiquiátrico penitenciario. Unha medida destinada a protexer a sociedade das súas atrocidades e a ofrecerlle os coidados necesarios para a súa hipotética reinserción. Decorridos sete anos, e ao considerarse que reunía os requisitos, foille concedida a liberdade condicional. O experimento resultou un fracaso que se saldou coa violación e o asasinato dunha moza de 19 anos. Non volveu gozar dunha nova oportunidade e só abandonou a súa minúscula cela, vixiada constantemente para evitar calquera tentativa de suicidio, con motivo do funeral da nai.\nÉ o arquetipo de agresor agredido na súa infancia, un violador e asasino incurábel que non volveu aceptar unha reavaliación da súa causa para obter redución de condena argumentando que non desexa “arriscarse a provocar novas vítimas”. A súa única alternativa era tentar un tratamento psiquiátrico, mais a precariedade deste tipo de recursos en Bélxica facíao inviábel. Os tribunais europeos de Dereitos Humanos criticaron este país en múltiplas ocasións polas malas -apocalípticas segundo algúns- condicións en que vive a poboación recluída, situación que incide especialmente naqueles que padecen doenzas mentais: edificios obsoletos en que o ateigamento é a regra e que carecen de persoal e recursos imprescindíbeis para os tratamentos.\nPENA DE MORTE VOLUNTARIA\nUn escenario que motivou, hai tres anos, a solicitude do seu traslado a un centro holandés especializado onde si era posíbel recibir a terapia que precisaba. Engadiu, ademais, unha condición que podería ser calificada de manipulativa se non fose pola gravidade que implicaba as súas consecuencias: no caso de non lle ser concedido o traslado demandaba que se lle aplicase a eutanasia, xa que era “incapaz de tolerar o sufrimento psicolóxico que lle xeraba a súa privación de liberdade en condicións inhumanas”. A Xustiza belga declarouse non competente para decidir sobre o traslado polo que de facto condenouno a unha pena de morte voluntaria.\nDurante o pasado ano foron realizadas cinco eutanasias diarias en Bélgica. 1.800 persoas que, amparándose na estrita regulamentación que a regula, puxeron fin á súa vida por sufriren un padecimiento físico ou psíquico constante e insuperábel ocasionado por unha condición patolóxica grave e incurábel. Van Dean Bleeken é o primeiro preso que o solicita, alegando sufrimento psicolóxico: “Son un ser humano e con independencia do que fixen, continuo a ser humano. Dádeme a eutanasia”.\nAté agora as razóns psíquicas ampararan tres casos: os de dous irmáns xordomudos perante a perspectiva máis que certa de perderen a visión, o que levaría unha perda total de autonomía, e o dunha muller transexual que non aceptaba os resultados da cirurxía de mudanza de xénero á que se someteu.\nComo eles, Frank será conducido a un hospital para que poida liberarse do seu tormento. Os tres psiquiatras que o examinaron consideraron que reúne as condicións para ser candidato á eutanasia por sufrimento psicolóxico, aínda que un deles manifestou as súas dúbidas acerca da etioloxía dese sufrimento, mais atribuíbel, segundo el, ás pésimas condicións penitenciarias que á súa doenza mental. Padece un trastorno de personalidade antisocial que é moi difícil de tratar e en que as terapias aplicadas durante a condena, xa foren psicolóxicas ou de castración química, obteñen escasos resultados. Un argumento que propiciou que nalgúns países -afortunadamente poucos se manteña a pena de morte ou a cadea perpetua sen posibilidade de redención.\nEsta frustración polos escasos resultados impulsionou unha nova abordaxe do problema que exemplifica un coñecido -mediático- psicólogo, quen afirmou recentemente que a “algúns dos seus pacientes violadores en serie e pederastas lles suxeriu a posibilidade do suicidio como un saída ética, consigo mesmos e coa sociedade”. Logo matizou as súas palabras, acosado polo escándalo profesional que suscitou e, sobre todo, porque incitar ao suicidio é un delito.\nPSICOLOXÍA E MORAL\nO dano xa estaba feito. Para moitas persoas, un psicólogo con autoridade fora capaz de expresar o que o seu moral lles ditaba: a tendencia incorrexíbel a causar dano infinito en seres vulnerabeis e o “non pagar consigo mesmo ou coa sociedade” só se podía saldar co seu illamento total -e perpetuo- da sociedade ou a solución final da súa eliminación física.\nPrimeiro subtraeríanselles as oportunidades de reinserción, despois negaríaselles a dignidade e finalmente recomendaríaselles que solicitasen a eutanasia ou que se suicidasen. Aínda que, xa postos, por que non podería ser a Xustiza quen tomase a decisión no seu lugar? Unha pendente escorregadia que nos abocaría a xustificar a pena de morte.\nAutorizar a eutanasia -suicidio asistido- no caso do violador belga ou recomendarllo a pederastas e violadores reincidentes obriga a elucidar inequívocamente que o sufrimento psicolóxico que o abafa é debido únicamente á súa doenza mental ou ao seu remordimento e non derivado da precariedade carceraria. En caso contrario, atopariámonos nunha conxuntura comparábel á dunha vítima que implora ao seu torturador que acabe coa súa vida. Todos os axentes implicados deben respectar o dereito a morrer con dignidade de todas as persoas mais sen autorizar -xustificar, recomendar- un suicido como saída ética (aberrante) ou como resposta a carencias estructurais que a mesma sociedade favoreceu.\nDespois de eliminar estas e esgotar todas as posibilidades terapéuticas, se non se consegue a reinserción será necesario articular medidas xudiciais que protexan a sociedade do perigo que representan en liberdade.\nA eutanasia non está destinada a resolver sufrimentos enmendabeis. Estamos moi afastados social e culturalmente de Bélxica, onde foi aprobada para menores de idade e onde a Sociedade Belga de Coidados Intensivos acaba de solicitar que se poida acurtar con medicamentos o proceso final da vida aínda que non exista sufrimento, mais a distancia non nos protexe. Se alí se abre a porta a esta pena de morte encuberta, o utilitarismo liberal dominante acabará por nos infiltrar centos de razonameentos que xustificarán, argumentando sufrimento psicolóxico, a liquidación doutras persoas que resulten socialmente incómodas.\nA situación de Frank Van Dean Bleeken é escandalosa. Os progresos que se conseguiron coa regulación da eutanasia desaparecerían cando a súa aplicación for consecuencia da desidia da Xustiza ou da carencia de medios para aplicar unha terapia adecuada.\nOrixinal: Derecho Penitenciario


«Pola Covid-19 creamos rapidamente unha oficina de atención ás pemes e autónomos» | Periódico Barrios\nEntrevista a José Manuel Díaz Barreiros, director de Gestoría Marcelino Díaz\nAchegámonos a Gestoría Marcelino Díaz que cumple 65 anos de éxito no sector. Coñecemos os seus inicios, a súa evolución e os seus plans de futuro da man do seu director.\nCumprir 65 anos hoxe en día lonxe de apenar é todo un motivo de celebración. Pero cando quen festexa esta cifra é unha empresa local a ledicia é dobre, porque Gestoría Marcelino Díaz, lonxe de estar a punto de xubilarse, parece un mozo emprendedor con gañas de aprender e de medrar; renovándose e adaptándose aos avances para estar ao día dos continuos cambios que reclama a nosa sociedade.\nPara coñecer un pouco máis de preto a un dos negocios ourensáns máis lonxevos fal05amos co seu director, José Manuel Díaz Barreiros, que nos da as chaves da súa longa historia e as súas señas de identidade: a cercanía e a confianza.\nCando Gestoría Marcelino Díaz cumple 65 anos, botemos a vista atrás. Cómo foron os inicios?\nJosé Manuel Díaz: «A xestoría administrativa, axencia de seguros e da propiedade inmobiliaria foi fundada polo meu pai, Marcelino Díaz Fernández en 1956. A súa sede inicial foi na rúa Capitán Eloy nº28 (hoxe rúa Concordida) de Ourense e iniciouse con tres traballadores».\nComo evolucionou nestos anos?\nJ.M.D.: «A evolución nestes 65 anos levouna a converterse nun grupo de empresas que ofrecen, servizos profesionais de xestoría administrativa, asesoría de empresas e correduría de seguros, que se prestan tanto a nivel local, autonómico e nacional. En 1980 cambiouse a sede ao domicilio actual en Ramón Cabanillas, nº 4-entreplanta, a unhas oficinas modernas e amplas de 300 metros cadrados (edificio construído por Marcelino Díaz). A empresa é de carácter familiar e durante todos estes anos traballaron nas nosas empresas preto dun cento de persoas. O uso da informática foi fundamental no avance e evolución».\nUnha cifra, a do aniversario, que chama á xubilación, pola contra, traballades coas mesmas gañas de dar servizo que ao principio.\nJ.M.D.: «Cumprimos 65 anos e non pensamos en xubilarnos aínda. Hoxe estamos á fronte da dirección a segunda xeración: eu mesmo (José Manuel Díaz Barreiros, fillo do fundador) ademais de Rosa García (economista). E a terceira xeración ten as portas abertas».\nQuen conforma Gestoría Marcelino Díaz?\nJ.M.D.: «Na actualidade o persoal do grupo somos 20 persoas, con perfís profesionais de avogados, economistas, xestores, corredores e consultores. Ademais, contamos cun equipo de administrativos formados en cursos superiores de xestión administrativa. Así mesmo, temos convenios asinados coa Universidade de Vigo, a CEO, centros de FP e academias para acoller alumnos en prácticas».\nQue servizos ofrecedes?\nJ.M.D.: «Os servizos profesionais que ofrecemos na actualidade son de xestoría, asesoría integral de empresas (fiscal, laboral, contable e financeiro) e correduría de seguros. Ademais, asesoramos na Lei de Protección de Datos e Prevención de Riscos Laborais. Os noso servizos están dirixidos a pemes e autónomos».\nPara manterse tantos anos está claro que a readaptación é imprescindible para toda empresa que queira perdurar no tempo. Cales foron as claves principais de Marcelino Díaz para esta lonxevidade?\nJ.M.D.: «A razón de perdurar tantos anos débese ao traballo serio, rigoroso, profesional e honesto que nos ensinou o fundador. Por suposto, tamén é chave saber renovarse e adaptarse ás necesidades do momento, mesmo adiantarse ao que vén, así como estar en constante formación. Soubemos converternos nunha empresa que atende as necesidades dos nosos clientes. De feito este ano ampliaremos as nosas oficinas cun local anexo que temos de 200 metros para prestar novos servizos. Pasaremos a ter unhas oficinas de 500 metros cadrados no centro de Ourense».\nNeste século a evolución das novas tecnoloxías foi impresionante e vós non vos quedastes atrás. Esta adaptación serviu para dar unha mellor resposta ao cliente?\nJ.M.D.: «O uso das novas tecnoloxías foi fundamental no noso éxito. Hoxe as nosas actividades profesionais desenvólvense telemática e dixitalmente. A xestión e tramitación de expedientes coas Administracións Públicas realízanse por estes medios, gañando en rapidez e economía para os nosos clientes. Adaptámonos continuamente aos avances para estar ao día e non perder o carro da modernidade e o progreso».\nCoa pandemia viuse o necesario que son as xestorías como Marcelino Díaz, xa que moitas pemes e autónomos tiveron que recorrer a vós para que os asesorarades. Como viviestes esta situación?\nJ.M.D.: «Por mor da pandemia pola Covid-19 creamos rapidamente unha oficina de atención ás pemes e autónomos especializada en tramitación de axudas e subvencións (da Xunta de Galicia, Goberno, Deputación, Concellos, Igape,…), así como asesoramento na solicitude de préstamos ICO (coas súas carencias e moratorias). Tamén asesoramos aos nosos clientes na condonación/rebaixa de rendas de aluguer de locais comerciais e naves industriais. Así mesmo, tramitamos os ERTES para que as empresas puidesen ter aos seus traballadores suspendidos e cobrando do paro así como as cotizacións sociais. Tramitamos ante as Mutuas de Accidentes os cesamentos por actividade dos autónomos. En definitiva, estamos á altura das circunstancias como en crises anteriores, aínda que esta está a ser moi dura e complexa».\nDigamos que, nesta situación tan difícil, sodes a luz para autonómos á hora de orientalos, por exemplo, para pedir as diversas axudas aprobadas pola pandemia da Covid-19.\nJ.M.D.: «Exacto. Os Fondos de Recuperación Económica e Resiliencia (Next Generation) son unha oportunidade única para o sector empresarial. A Unión Europea aprobou 140.000 millóns de euros para España. Por iso, desde aquí animo ás pemes e autónomos a que se informen e asesoren sobre os mesmos pois a convocatoria abrirase en breve e coa presentación de proxectos empresariais poderán modernizarse en actividades industriais, comerciais e de servizos. No período 2021-2023 a Unión Europea aprobou 72.000 millóns de euros de axudas directas para España e o resto será vía financiamento. Sectores como mobilidade, I+D+I, ciencia e innovación, infraestruturas, cultura e deporte, enerxías verdes e renovables, sustentabilidade, políticas de emprego, saúde pública, etc.».\nCales son os vosos próximos objetivos, sempre co fin dar un maior servizo ao cliente?\nJ.M.D.: «A nosa intención este ano é seguir medrando, ampliando os nosos servizos profesionais adaptándoos ás demandas dos nosos clientes e xa creamos o gabinete de apoio ao emprendedor, punto PAE, en materias como mercadotecnia, publicidade e uso de novas tecnoloxías, con expertos profesionais nestas materias.\nEn definitiva, agardamos que co noso esforzo e traballo podamos seguir prestando os nosos servizos profesionais nas mellores condicións moitos máis anos. E para rematar, aos nosos clientes e amigos/as agradecémoslles a súa confianza, fidelidade e amizade ao longo de todo este tempo».\nJosé Manuel Díaz Barreiros pertence á segunda xeración da empresa e actualmente ocupa o cargo de director. Con 56 anos (1965-Ourense) Díaz Barreiros é Licenciado en Dereito pola Universidade Complutense de Madrid, Procurador dos Tribunais, Xestor Administrativo, Corredor e Perito Xudicial de Seguros. Ademais, conta con másters en Asesoría Xurídica e en Dirección de Asesoría Fiscal de Empresas polo Instituto de Empresas (Madrid). Foi vicepresidente da CEO (2013-2019) e actualmente é membro do seu comité executivo e xunta directiva, así como da Confederación de Empresarios de Galicia. Tamén presidiu a comisión de Profesionais da Cámara de Comercio de Ourense, foi membro do Consello Social da Universidade de Vigo e da Fundación Galega Empresa Universidade (Feuga).\nSOURCE: José M. Díaz Barreiros, Gestoría Marcelino Díaz\nBarreiros, díaz, entrevista, Gestoría, Marcelino


EFE 24 julio 2021 21:09 h.\nBArcelona Sucesos Marihuana\nFolla de marihuana. AEP\nOs detidos aproveitábanse da súa superioridade numérica e a súa fama de violentos para lograr que as vítimas lles cedesen as súas vivendas e abandonasen o lugar de residencia por temor a represalias\nOs Mossos d'Esquadra detiveron quince persoas nunha operación que permitiu desarticular un clan de Badalona (Barcelona) que se dedicaba a extorsionar a familias do barrio Sant Roc para botalas das súas vivendas e poder usalas para plantar marihuana.\nSegundo informou a policía catalá nun comunicado, a operación comportou quince rexistros en pisos de Badalona así como de Piera (Barcelona) e do barrio barcelonés de Nou Barris, onde o clan contaba con ramificacións, nos que se localizaron nove plantacións de marihuana.\nO operativo é froito dunha investigación que se iniciou en setembro de 2020, por mor da denuncia presentada por unha familia de Badalona que aseguraba que tivo que marchar do seu barrio debido ás constantes ameazas que recibía por parte do clan desarticulado.\nA Unidade de Investigación dos Mossos d'Esquadra en Badalona contactou con outras familias que relataban feitos similares: o clan adoitáballes reclamar unha falsa débeda e, con ese pretexto, intimidábanas e sometían a graves ameazas.\nOs detidos aproveitábanse do superioridade numérica e a súa fama de violentos para lograr que as vítimas lles cedesen as súas vivendas e abandonasen o lugar de residencia por temor a represalias.\nOs investigadores descubriron que o clan utilizaba despois as vivendas conseguidas baixo ameazas para o cultivo "indoor" de marihuana e que tamén controlaban plantacións en varios pisos de Nou Barris e Piera.\nNunha primeira fase da investigación, dirixida por un xulgado de Badalona, rexistráronse cinco pisos e foron detidos catro membros do clan, mentres que o pasado 20 de xullo culminou a operación co resto de arrestos e entradas en vivendas (concretamente, unha en Piera, tres en Barcelona e seis en Badalona).\nA operación permitiu que os veciños afectados puideran recuperar as súas vivendas, que ademais estaban conectadas de forma fraudulenta á subministración eléctrica, co consecuente risco de incendio.\nDos quince detidos na operación —na que non se descartan novos arrestos—, tres ingresaron en prisión preventiva e a outros sete impuxéronselles ordes de afastamento das vítimas.\nQuince detidos en Barcelona por botar a veciños das súas casas para...


Fábrica de instrumentos de proba téxtiles - Fabricantes, provedores de instrumentos de proba téxtiles de China\nPlataforma de avaliación da uniformidade do fío DRK908F (método de pizarra)\nA plataforma de avaliación da uniformidade do fío DRK908F (método de pizarra) utiliza o método de avaliación completo para avaliar a uniformidade do fío e a calidade do aspecto no encerado en comparación coa calidade do aspecto do fío da mostra estándar para avaliar a calidade do aspecto do fío no encerado.\nDRK908H Yarn Even Light Source Box (método de pizarra)\nA caixa de fonte de luz de uniformidade do fío DRK908H (método de pizarra) úsase para avaliar a uniformidade da uniformidade do fío e o número total de neps.Conforme aos estándares: GB/T9996.2 e outros estándares.Características: 1. A táboa de mostra é procesada con perfís especiais importados, o material é lixeiro e a superficie é lisa;2. O reflector dentro do instrumento é procesado por pulverización electrostática;3. Fácil de instalar e substituír a lámpada;Parámetro técnico: 1. Fonte de luz: tubo fluorescente branco,...\nDRK908J Yarn Even Light Source Box (método de pizarra)\nDRK908J fío incluso caixa de fonte de luz (método de pizarra negra) utilízase para avaliar a uniformidade da pizarra negra de fío e o número total de neps.\nProbador de coeficiente de fricción de superficie de tela DRK835B (método B)\nO probador de coeficiente de fricción da superficie do tecido DRK835B (método B) é axeitado para probar o rendemento da fricción da superficie do tecido.\nProbador de coeficiente de fricción de superficie de tela DRK835A (método A)\nO probador de coeficiente de fricción da superficie do tecido DRK835A (Método A) é axeitado para probar o rendemento da fricción da superficie do tecido.\nProbador de humidade téxtil DRK302\nÉ axeitado para medir a humidade (recuperación de humidade) de fío puro ou mesturado, eixe, tea, coiro, etc. de algodón, poliéster, fino, acrílico, liño, veludo, la, etc. A exploración de alta frecuencia pode penetrar 50 mm. do obxecto medido para medir a humidade.


Un animal con mitra\n11:49 Xoves, 29 de Outubro de 2020\nAsombra que nun colectivo como o eclesiástico, onde tamén hai homosexuais e pederastas, o papa Francisco falou da existencia dun loby gay no Vaticano\nCando se escoitan certas barbaridades que saen da boca dunha xerarquía da Igrexa católica, dan ganas de darse de baixa do colectivo, aínda que só sexa simbolicamente, porque apostatar parece que é misión imposible. Un pertence ao colectivo por tradición e porque sabe que a maioría do clero non pensa da mesma forma.\nAlgúns sentimos vergonza allea cando un bispo, que se supón que para chegar a ese status ten que ter uns estudos e unha experiencia vital, abre a boca coma se fose a dun vertedoiro, pero a realidade dinos que non é así, porque do mesmo xeito que na política, ascéndese porque alguén o empurra.\nOs efectos dunha mala educación\nEstou convencido que cando algún cura ou xerarca di o que di, é porque están convencidos de que teñen toda a razón, pero se é así está claro que non serven para estar onde están. A xerarquía eclesiástica caracterizouse historicamente por perseguir ao discrepante, ao que contradicía a súa verdade revelada, que non é máis que unha verdade mítica, fronte á verdade científica. Para iso non dubidou en utilizar a eliminación física, malia existir un mandamento que di non matarás. Por iso cando o facía o era en nome de Deus, utilizando o seu nome en balde e contravindo outro dos seus mandamentos. Hoxe ante a imposibilidade de crer no que din os chamados textos sagrados, por non coincidir co que nos di a ciencia, a resposta é que se trata dunha "cuestión de fe".\nTales ramallazos non son máis que os efectos dunha educación deformante nos seminarios para determinadas cuestións, caso da sexualidade humana, que ignora os avances da ciencia, a diversidade da natureza e a realidade da vida, fundamentalmente relacionada coa obsesión de que o sexo é pecado si non ten por fin a procreación, o cal debe de suscitarlles problemas morais e psicolóxicos moi importantes porque é imposible ir en contra de algo que é natural.\nOfender sen necesidade\nAsombra que nun colectivo como o eclesiástico, onde tamén hai homosexuais e pederastas, o papa Francisco falou da existencia dun loby gay no Vaticano, se ataque a este colectivo desde o púlpito, como o fixo no seu día o bispo de Alcalá, Juan Antonio Reig Plá, dicindo que "aquellas personas llevadas por ideologías que acaban por no orientar bien la sexualidad humana piensan ya desde niños que tienen atracción por personas de su mismo sexo, y a veces para comprobarlo se corrompen y se prostituyen o van a club de hombres nocturnos (sic)", ou como dixo no mes de xaneiro o recente nomeado cardeal, Fernando Sebastián Aguilar que manifestou: “La homosexualidad es una deficiencia que se normaliza con tratamiento, como la hipertensión”. Supoño que o purpurado sabe que as persoas non son hipertensas por vontade propia, senón que, unhas veces se debe a unha tendencia de seu de determinados organismos, e outra a factores derivados da idade e da alimentación, ou das tres cousas, e que as pastillas non curan esa "deficiencia", só axudan a controlala. Pero como a homosexualidade non é unha enfermidade, senón unha das manifestacións da diversidade da natureza e da sexualidade dos animais, incluídas tamén as persoas, non hai pastillas nin tratamentos.\nO bispo de Málaga, Jesús Catalá Ibáñez, foi máis aló, e ante a pregunta dun adolescente sobre o matrimonio homosexual, en lugar de aproveitar para dar unha lección de tolerancia e comprensión, o que fixo foi ofender, o cal non está ben en ninguén, pero menos nunha xerarquía eclesiástica que debe dar exemplo. O grupo ao que se dirixía o prelado tiña un denominador común, eran alumnos que pertencían a colexios concertados e relixiosos. Por iso é moi posible que a pregunta non fose espontánea e que saíse dunhas cantas preparadas previamente na clase de relixión para darlle pé á resposta, contido ao acto e participación aos rapaces.\nEu podo entender que un bispo se opoña ás unións entre persoas do mesmo sexo, aínda que non o admito, por razóns de formación. Pero o que me chama a atención é que a elite eclesiástica sexa tan ignorante. Non se pode admitir a irracionalidade das súas respostas, ao comparar o rexeitamento a tal tipo de unión porque, segundo este animal con mitra, sería como a unión de "unha anciá e un neno" de poucos días ou o de "un home e un can". Dicir isto é ofender sen necesidade.\nO tal bispo suponse que debe coñecer o Código de Dereito Canónico, que di que "o matrimonio prodúceo o consentimento das partes lexitimamente manifestado entre persoas xuridicamente hábiles, consentimento que ningún poder humano pode suplir". Xa que logo, mal pode dar o seu consentimento un bebé para casarse cunha anciá, ou un can para casarse cun home.\nPero o bispo, ademais de ser un irresponsable é un demagogo, porque dabondo sabe que as autoridades civís nunca lexislarían isto porque a sociedade e o suficientemente sensata para pedilo. Pero búrlase delas por dar a entender que se pode chegar a autorizar. O matrimonio para contraelo, tanto o Dereito Canónico como o Civil, esixe unha idade mínima de ambos contraentes e o consentimento, entre outros requisitos, para que sexa válido. Por tanto o exemplo, por esaxerado, é impropio e grotesco.\nAlgo tería que facer Roma\nCon estas desafortunadas comparacións o bispo fáltalle ao respecto ás persoas que contraeron e contraen matrimonio legalmente, de acordo coas leis civís, e de acordo cos seus sentimentos, co amor que se profesan a parella que casa, o mesmo amor que anima ás parellas heterosexuais a contraer matrimonio canónico ou civil, requisito que por certo historicamente non tivo en conta a Igrexa permitindo as unións de comenencia, como os matrimonios de Estado. Porque os eclesiásticos, que son persoas como as demais, deberían de saber que se quere ás persoas, non ao sexo biolóxico. Cristo non predicou un amor selectivo, senón que dixo amádevos os uns aos outros, non dixo amádevos só os do sexo contrario.\nAnte actuacións como a de Jesús Catalá, bispo de Málaga, algo tería que facer Roma para apartar do maxisterio a estes animais con mitra, que contribúen a que cada vez sexan máis os que se afastan da Igrexa. Un eclesiástico que fala así non merece estar ao fronte dun colectivo católico nunha diócese. Porque non se lle pode faltar ao respecto gratuitamente, primeiro aos rapaces aos que dirixe as súas palabras, entre os que seguro que tamén había homosexuais, masculinos e femininos, porque os está enganando e inculcando a discriminación do diferente, e segundo aos que están casados con arranxo ás leis civís, moitos católicos, aos que a sociedade a través do lexislador deu resposta á súa condición sexual.\nFoi unha mágoa que esta animal mitrado, non aproveitase a circunstancia de estar con cincocentos rapaces para dicirlles que condenaba as prácticas pederastas por parte de certos curas, e o seu encubrimento por parte de determinados clérigos e bispos, algúns pederastas como vimos noutro artigo, alertalos e animalos a denunciar aos que cometen abusos sexuais con menores, porque, como dixo o papa Francisco o mesmo día 11 de abril, "cos nenos non se xoga":\n"Séntome interpelado a facerme cargo de todo o mal que algúns sacerdotes, bastantes, bastantes en número, non en comparación coa totalidade, facerme cargo de pedir perdón do dano que fixeron polos abusos sexuais dos nenos". Si, foi unha mágoa.\n1 comentarios | 3762 lecturas\n[05-05-2014 13:28] tito comentou:\nAdolfo, eu non sei como gastas o teu tempo en esto. Ises pederastas non teñen dereito nin a que se lle valore o que din ou deixan de dicir... non merecen ningún tipo de respostas (non hai maior desprecio que non dar aprecio).\nHaber se rematamos de unha vez con esa lacra da sociedade.\nA RELIXIÓN É O OPIO DO POVO. MCED.


DOG Núm. 186 Venres, 28 de setembro de 2018 Páx. 43800\nA Estratexia Europa 2020 (EE2020) establece o marco xeral de actuación cara ao que deben enfocarse os esforzos da política de cohesión europea e fixa tres modelos de crecemento e desenvolvemento que basea, pola súa vez, en varios criterios de intervención para lograr os devanditos tipos de crecemento; Desenvolvemento intelixente: favorecer unha economía baseada no coñecemento e a innovación; Desenvolvemento sustentable: promoción dunha economía máis eficiente no uso dos recursos, máis ecolóxica e competitiva e Desenvolvemento integrador: fomento dunha economía con altas taxas de emprego que permita o desenvolvemento da cohesión social territorial. A EE2020 fixa cinco obxectivos que teñen que ser cumpridos a nivel europeo con fitos específicos para cada país.\nO primeiro plan que iniciou a senda de definición de políticas de innovación asociadas ao concepto de especialización intelixente foi o Plan de innovación e crecemento 2011-2015 (Plan I2C). Este plan é o antecedente inmediato da vixente Estratexia de especialización intelixente de Galicia 2014-2020 (RIS3 Galicia) que foi aprobada polo Consello da Xunta de Galicia, na súa reunión do 7 de novembro de 2013, e que define o marco para as políticas de investigación e innovación en Galicia para o período 2014-2020 e prevé, entre os seus instrumentos de desenvolvemento, o Programa de retención, incorporación e mobilidade de talento, dirixido a fomentar o espírito emprendedor innovador, mediante o instrumento de fomento do talento que servirá para axudar á incorporación de talento investigador e persoal de alta cualificación en centros de investigación, así como nas empresas galegas, como vía para fomentar especificamente a atracción e/ou retención de investigadores que orienten a súa actividade para atender ás demandas do sector produtivo galego, a través da realización de proxectos de innovación dentro das empresas que se baseen na transferencia ou valorización de coñecemento. Así mesmo, inclúese igualmente como instrumento de desenvolvemento o Programa emprendemento innovador, dirixido a fomentar o emprendemento innovador e talento das pemes, propiciándolles acceso, entre outros, a recursos intanxibles, como pode ser a contratación de doutores, e/ou profesionais altamente cualificados para a indución de innovación na empresa, que contribúan obxectivamente a mellorar a súa capacidade de absorción de coñecemento na parte de desenvolvemento de actividades de I+D+i con clara orientación ao mercado. Complementario a este instrumento están o Programa Principia e o Programa Oportunius como medida para promover a incorporación, a atracción e a retención en Galicia de persoas capaces de liderar e desenvolver actividades de I+D+i, tanto no ámbito científico como empresarial, que permitan asegurar a sustentabilidade e garantir a competitividade do ecosistema a medio e longo prazo.\nO procedemento de concesión das axudas reguladas nesta resolución tramitarase en réxime de concorrencia competitiva, de acordo con criterios de valoración de natureza obxectiva. Estas axudas axustaranse, no que respecta ás empresas, ao réxime de axudas de minimis segundo o Regulamento (UE) 1407/2013 da Comisión, do 18 de decembro, relativo á aplicación dos artigos 107 e 108 do Tratado de funcionamento da Unión Europea ás axudas de minimis. Nembargantes, as que están dirixidas a organismos de investigación non universitarios de natureza pública ou privada sen ánimo de lucro e destinadas exclusivamente ao financiamento de actividades de I+D+i de carácter non económico, non teñen a consideración de axudas de Estado para os efectos do punto 1 do artigo 107 do Tratado de funcionamento da Unión Europea. En todo caso, os organismos de investigación beneficiarios quedan obrigados a destinar a axuda recibida a usos relacionados con actividades non económicas e relativas ás actuacións de I+D+i conforme o establecido no punto 2.1.1 do Marco comunitario sobre axudas estatais de investigación e desenvolvemento e innovación (2014/C 198/01).\n2. Organismos de investigación e difusión de coñecementos: son organismos de investigación e difusión de coñecementos (en diante, organismos de investigación) segundo a definición do artigo 2.83 do Regulamento (UE) nº 651/2014 toda entidade (por exemplo, centros de investigación, organismos de transferencia de tecnoloxía, intermediarios de innovación ou entidades colaborativas reais ou virtuais orientadas á investigación), independentemente da súa personalidade xurídica (de dereito público ou privado) ou forma de financiamento, cuxo principal obxectivo sexa realizar de xeito independente investigación fundamental, investigación industrial ou desenvolvemento experimental ou difundir amplamente os resultados destas mediante o ensino, a publicación ou a transferencia de coñecementos; cando unha entidade deste tipo leve a cabo tamén actividades económicas, o financiamento, os custos e os ingresos das ditas actividades deberán contabilizarse por separado; as empresas que poidan exercer unha influencia decisiva nas ditas entidades, por exemplo, en calidade de accionistas ou membros, non poderán gozar de acceso preferente aos resultados que xere.\n2. Non poderán acceder á condición de beneficiarias as persoas ou entidades nas que concorra algunha das prohibicións recollidas no artigo 10 da Lei 9/2007, nin tampouco as empresas en crise, nin aquelas que están suxeitas a unha orde de recuperación pendente tras unha decisión previa da Comisión Europea que teña declarado unha axuda ilegal e incompatible co mercado común.\n1. A contía da axuda en concepto de incentivo que percibirán as entidades beneficiarias será de 64.000 euros para un contrato indefinido ou temporal de duración igual ou superior a 3 anos.\n2. Cada entidade poderá solicitar a axuda para ata un máximo de 2 contratos, tendo en conta que a primeira contratación se concederán por orde de puntuación de acordo cos criterios de valoración establecidos no artigo 17.\nA segunda contratacións solicitada poderá concederse, por orde de puntuación, sempre que exista crédito orzamentario e unha vez esgotada a lista de contratacións solicitadas, segundo o recollido no parágrafo anterior.\n3. As ditas axudas serán incompatibles con outras que, en concepto de incentivos á contratación, poidan outorgar as administracións públicas.\n3. Poderán ampliarse os créditos dedicados a esta convocatoria logo da declaración de dispoñibilidade de crédito como consecuencia das circunstancias establecidas no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia e, se fose o caso, logo da aprobación da modificación orzamentaria que proceda.\n1. As entidades interesadas deberán achegar coa solicitude anexo I) a seguinte documentación:\n4. Se o envío da notificación electrónica non fose posible por problemas técnicos, a Administración xeral e do sector público autonómico de Galicia practicará a notificación polos medios previstos na normativa reguladora e do procedemento administrativo común.\n2. A presentación da solicitude de concesión de subvención polo interesado comportará a autorización ao órgano xestor para solicitar as certificacións que deban emitir a Axencia Estatal da Administración Tributaria, a Tesouraría Xeral da Seguridade Social e a Axencia Tributaria de Galicia segundo o establecido no artigo 20.3 da Lei 9/2007, do 13 de xuño, de subvencións de Galicia. Non obstante, a persoa solicitante ou o representante poderá denegar expresamente o consentimento, en cuxo caso deberá achegar coa solicitude estas certificacións que deberán estar en vigor.\n2. De conformidade co establecido no artigo 68 da Lei 39/2015, do 1 de outubro, do procedemento administrativo común das administracións públicas, se a solicitude non reúne ningún dos requisitos exixidos nesta convocatoria ou non se acompaña da documentación esixida, requirirase ao interesado mediante anuncio publicado na páxina web da Axencia Galega de Innovación (http://gain.xunta.gal), para que nun prazo de dez días hábiles emende a falta ou achegue os documentos preceptivos. Neste requirimento farase indicación expresa de que, se así non o fixese, se terá por desistido na súa petición, logo da correspondente resolución. Se a instrución do procedemento o aconsellase, o órgano competente poderá substituír esta publicación na web pola notificación individualizada.\nb) Unha persoa titular de xefatura de departamento da Axencia Galega de Innovación, ou persoa en quen delegue.\na) En primeiro lugar, seleccionaranse as solicitudes de contratación, por orde decrecente de puntuación, ata un máximo de 1 contrato por entidade solicitante.\n3. Quedarán, en todo caso, como suplentes, aquelas solicitudes para as que non se dispoña de crédito suficiente, sempre cando cumpran os requisitos exixidos nesta convocatoria.\n5. A comisión de selección emitirá un informe final no que figurarán, de xeito individualizado, as solicitudes propostas para obter a subvención, especificándose a avaliación que lles corresponde. A comisión de selección distribuirá as axudas dos incentivos á contratación do persoal de alta cualificación de maneira que garanta un mínimo de 9 para empresas e 6 para organismos de investigación, sempre que o número de solicitudes alcancen a puntuación mínima requirida e o permita.\n– Ata 10 puntos: dirección, coordinación e participación en proxectos de I+D+i individuais ou en colaboración rexionais ou nacionais.\n– Ata 10 puntos: accións no ámbito da transferencia tecnolóxica, creación de empresas, patentes concedidas, licenciada ou en explotación, calquera outra achega que permita valorar os diferentes aspectos incluíndo publicacións, bolsas, premios e outras accións en materia de I+D+i.\n– Ata 10 puntos: realizar unha ou varias estancias formativas ou laborais en centros ou empresas de referencia en I+D+i ou calquera outra actividade formativa específica en I+D+i de ámbito nacional.\nb) Condición de retorno e atracción (20 %).\n– Ata 40 puntos na avaliación daquelas solicitudes que aleguen e acrediten condición de retorno e atracción a Galicia do persoal de alta cualificación.\nc) Traxectoria internacional do persoal de alta cualificación (20 %).\n– Ata 15 puntos: realizar unha ou varias estancias formativas ou laborais en centros ou empresas estranxeiras de referencia en I+D+i ou calquera outra actividade formativa específica en I+D+i de ámbito internacional.\n– Ata 10 puntos: participación do persoal de alta cualificación en convocatorias e programas internacionais de excelencia en I+D+i.\n– Ata 10 puntos: proxectos ou plan de traballo con impacto no desenvolvemento económico e a xeración de emprego de calidade en Galicia.\ne) Experiencia profesional da persoa a contratar en proxectos de I+D+i (15 %).\n– Entre 5 e 10 anos: ata 5 puntos. Valorarase un punto por ano traballado.\n– Entre 10 e 20 anos: ata 25 puntos. Valorarase dous puntos por ano traballado.\nA solicitude deberá ir acompañada dun formulario de expresión de interese da entidade solicitante.\nA experiencia profesional acreditarase mediante a presentación dos seguintes documentos:\n– No caso de servizos prestados por conta allea, será necesario informe da empresa ou entidade no que consten as actividades ou tarefas desenvolvidas durante o período de duración do contrato.\n– No caso de servizos profesionais desenvolvidos por conta propia, será necesario achegar algún dos seguintes documentos: copia do contrato de prestación de servizos ou carta acreditativa/informe da entidade para a que se desenvolveron estes.\nNa proposta de resolución figurarán, de xeito individualizado, as solicitudes propostas para obteren o incentivo e especificarase a avaliación que lles corresponde segundo os criterios recollidos nestas bases reguladoras. Indicarase, así mesmo, o importe do incentivo para cada unha delas.\nb) O importe global da axuda para cada entidade, informando expresamente, no caso das empresas, do seu carácter de minimis, en virtude do disposto no artigo 6 do Regulamento (UE) 1407/2013 da Comisión, do 18 de decembro.\nExcepcionalmente, cando concorran causas debidamente xustificadas, a Axencia Galega de Innovación poderá autorizar a prórroga do prazo de contratación, logo da solicitude para o efecto da entidade beneficiaria e tendo en conta que, en todo caso, os contratos de traballo deberán subscribirse coa data límite do 1 de decembro de 2018.\nb) A entidade poderá proceder á contratación dun novo persoal de alta cualificación substituto respectando cada un dos termos establecidos na resolución de concesión nun prazo máximo de 2 meses e deberá ter, como mínimo, a puntuación acadada polo último persoal de alta cualificación seleccionado na resolución desta convocatoria e ata esgotar a duración da contratación inicialmente concedida. No caso de contratos indefinidos, o traballador substituto deberá ter idéntica modalidade de contratación.\nc) A entidade deberá achegar, no prazo máximo de 2 meses desde a baixa do traballador inicialmente contratado, a documentación establecida nas letras b), c), d) e e) do artigo 25.1 desta resolución.\nPrimeira anualidade: o 50 % do importe concedido no prazo de 10 días hábiles contados a partir da data do contrato subscrito e, en todo caso, antes do 15 de decembro de 2018.\na) Modelo de solicitude de pagamento, que estará ao seu dispor na páxina web da Axencia Galega de Innovación (http://gain.xunta.gal), na súa epígrafe de axudas, no que constarán as seguintes declaracións responsables:\nd) Documento de información ao persoal de alta cualificación contratado, no modelo que estará ao seu dispor na páxina web da Axencia Galega de Innovación (http://gain.xunta.gal) e no que constarán, se é o caso, a aceptación das autorizacións relativas á consulta dos datos de identidade, titulación e acreditación do grao de discapacidade.\nSegundo pagamento: o 25 % do importe concedido no prazo de 10 días hábiles contados a partir dos doce meses seguintes á data do contrato subscrito e, en todo caso, antes do 15 de decembro de 2019.\na) Modelo de solicitude de pagamento, que estará ao seu dispor na páxina web da Axencia Galega de Innovación (http://gain.xunta.gal), na súa epígrafe de axudas, na que constarán as seguintes declaracións responsables:\nd) Só no caso de que se denegue a consulta na documentación anterior: declaración responsable ou certificación, segundo os casos, da entidade beneficiaria de estar ao día no cumprimento das obrigas tributarias ou fronte á Seguridade Social e de non ter pendente de pagamento ningunha outra débeda coa Administración pública da Comunidade Autónoma nin ser debedor por resolución de procedencia de reintegro.\nTerceiro pagamento: o 25 % do importe concedido no prazo de 10 días hábiles contados a partir dos vinte e catro meses seguintes á data do contrato subscrito e, en todo caso, antes do 15 de decembro de 2020.\nf) As baixas do persoal de alta cualificación subvencionado producidas sen proceder á súa substitución de acordo co previsto no artigo 24, darán lugar a reintegros do incentivo a percibir segundo o cálculo do resultado da aplicación da seguinte táboa:\n% incentivo que se vai percibir (calculado sobre custo mínimo do contrato)\n1. As axudas obxecto desta convocatoria, polo que respecta ás empresas, seralles de aplicación o Regulamento (UE) 1407/2013 da Comisión, do 18 de decembro, relativo á aplicación dos artigos 107 e 108 do Tratado de funcionamento da Unión Europea ás axudas de minimis.\n2. Supletoriamente seralles de aplicación a Lei 9/2007, do 13 de xuño, de subvencións de Galicia, o Decreto 11/2009, do 8 de xaneiro, polo que se aproba o seu regulamento; a normativa básica da Lei 38/2003, do 17 de novembro, xeral de subvencións; e o seu regulamento aprobado polo Real decreto 887/2006, do 21 de xullo, así como a Lei 39/2015, do 1 de outubro, do procedemento administrativo común das administracións públicas.\nCo fin de darlle publicidade exixida ao procedemento, os datos identificativos das persoas interesadas, serán publicados conforme o descrito na presente norma reguladora a través dos distintos medios de comunicación institucionais dos que dispón a Xunta de Galicia como diarios oficiais, páxinas web ou taboleiros de anuncios.\nAs áreas de mellora deben estar relacionadas con todas as fases da cadea produtiva, de aí que se apoiará o desenvolvemento de tecnoloxías asociadas ao aproveitamento enerxético do medio mariño (concretamente, a enerxía das ondas ou undimotriz, a das correntes mariñas e a eólica off-shore) o que permitirá aproveitar as sinerxías de coñecemento e capacitación doutros sectores galegos coma o naval, e o eléctrico, para a súa exportación a aqueles países onde o aproveitamento enerxético é una oportunidade de negocio e calquera outra área de mellora que permita mellorar a competitividade e xerar emprego.\n5. Modernización do sector turismo e das industrias culturais galegas a través do uso intensivo das TIC para acadar un sector turístico competitivo a nivel europeo baseado no turismo cultural e nos recursos naturais [TIC-Turismo].\n1. Diversificación en sectores tractores galegos e os seus sectores auxiliares a través dun uso intensivo das tecnoloxías facilitadoras [TFE], orientado ao fornecemento de novos procesos e produtos de alto valor engadido que permitan explorar novos mercados baseados na hibridación, no coñecemento e na tecnoloxía [Diversificación Sectores Tractores].\n– Diversificación de industrias tradicionais vencelladas tradicionalmente a sectores tractores, como é o caso do sector do metal galego moi ligado ao naval e á automoción, cara á actividades de alta tecnoloxía, por exemplo, como provedores do sector aeronáutico e aerospacial.\n3. Impulso das TIC como sector tractor da economía do coñecemento en Galicia, ao igual que outras tecnoloxías facilitadoras esenciais (TFE) [Economía do Coñecemento: [TIC e TFE].


Esquerda Unida Santiago de Compostela: Alegacións presentadas aos PGE 2016\nPor suposto neste novo modelo de mobilidade non só ten que abarcar o transporte de persoas, as mercadorías tamén teñen que ser tomadas en conta. Debido o cal o presentamos unha alegación pedindo a construción da estación de mercadorías da Sionlla.\nEn relación coas infraestruturas da cidade, o Consello Comarcal fixo unha alegación requirindo que se acometan con urxencia as obras de pavimentación e melloras na seguridade viaria na N-550.\nRespecto ao patrimonio histórico e cultural para a cidade que supón o Castelo da Rocha Forte, insistimos en que se continúe a súa posta en valor, proseguindo coa súa restauración e acondicionamento. Consideramos que é necesario que se orzamente un acceso peonil desde o centro da Rocha ao Castelo.\nPor último, para mellorar o financiamento que o Concello precisa, demandamos que o Consorcio volva a ser o que foi. Nos últimos anos pasou dunha dotación duns 11 millóns de euros ato os escasos 4.795.150 da actualidade. Pedimos que, polo menos, sexa duns 7 millóns de euros..\nPublicado por Esquerda Unida Compostela ás 9:53


Depo_Auga - Deputación de Pontevedra\nDepo_Auga - Deputación de Pontevedra gl_ES\nTemas / Deportes / Depo_Auga\nA Deputación de Pontevedra crea un novo programa na natureza chamado "Depo_Auga".\nO "Depo_Auga" consiste nunha excursión guiada polos ríos ou praias da nosa provincia nunha táboa de paddle surf ou nun caiac. Estas son modalidades deportivas que cada vez contan con máis afeccionadas e afeccionados en todo o mundo e é unha das formas máis divertidas de coñecer e sentir o deporte na natureza.\nEstá dirixido ás persoas amantes dos deportes de natureza e aventura. "Depo_Auga" abre a posibilidade de realizar travesías de aproximadamente 1 hora e media polos ríos da nosa provincia.\nNel poden participar grupos de persoas maiores de 18 anos, ou menores de idade (mínimo de 12 anos) acompañados pola nai, pai, titora ou titor.\nNúmero de actividades e prazas\nO programa "Depo_Auga" ofrece 2 actividades totalmente gratuítas, cun máximo de 56 participantes na actividade de caiac e 48 na actividade de paddle surf.\nAs persoas participantes poderán inscribirse a través de www.depo.gal a partir do día designado para ese efecto pola Deputación e ata completar o límite de prazas.\nAquelas persoas que se anoten con posterioridade (ata un máximo de 50) pasarán á lista de espera. O prazo de inscrición finalizará o luns anterior á realización da actividade, ás 10 horas.\nNo caso de non poder asistir á actividade na que estea rexistrada ou rexistrado deberá comunicarllo ao Servizo de Deportes antes de finalizar o prazo de inscricións, o luns anterior á realización da ruta, ás 10 horas, enviando un correo electrónico co nome e co DNI a deportes@depo.gal ; deste xeito pasará a ocupar a súa praza unha persoa da lista de espera. A partir dese día as persoas que renuncien ou non asistan á actividade serán sancionadas e non poderán participar no resto das rutas.\nÁs persoas participantes confirmaráselles a asistencia a través de www.depo.gal, coa publicación da lista definitiva, e vía SMS, co programa "Depo Informa" da Deputación.\nAs e os participantes deberán desprazarse ao lugar de partida da actividade, onde recibirán información sobre o funcionamento do programa. As persoas participantes apuntaranse en unha das catro quendas que se ofertan por día, e entregaráselles todo o material necesario para a realización das actividades.\nDías e actividades\n"Depo_Auga" do río Deva (concello de A Cañiza)\nApertura de inscricións: 12 de xullo - Prazas esgotadas\nPeche de inscricións: 2 de agosto\nData de realización: 8 de agosto\nListas de presoas admitidas:\n"Depo_Auga" do río Miño (concello de As Neves)\nApertura de inscricións: 9 de agosto\nPeche de inscricións: 23 de agosto\nData de realización: 28 de agosto


Vieiros: Galiza Hoxe - Colectivos composteláns argallan unhas festas populares e alternativas\nColectivos composteláns argallan unhas festas populares e alternativas\nMúsica, obradoiros, exposicións e debates pretenden converterse nunha resposta ás festas da Ascensión que teñen lugar nas mesmas datas.\nRedacción - 10:37 14/04/2010\nTags: asociacións Compostela festas populares\nColectivos sociais de Compostela pretenden organizar durante o mes de maio unhas festas populares como alternativa ás festas da Ascensión que se celebran na cidade. Varias organizacións consideran que os festexos non responden ás demandas do asociacionismo e considéranas "unha españolada" ou "un estrago de diñeiro".\nPor iso, propoñen que, do 7 ao 23 de maio, se artellen unhas Festas Populares "dende abaixo, descentralizadas e espalladas polos barrios", de xeito que respondan "aos intereses e necesidades da veciñanza, participativas e colectivas".\nTodas as actividades irán agrupadas nun cartaz ou tríptico coa marca "Festas Populares 2010", ás que se poden sumar as programacións que xa teñan previstas colectivos que achen o proxecto interesante. Ademais, esa marca común acompañará os carteis de actividades organizadas por cada asociación.\nEntre as actividades que se propoñen están concertos, cursos, exposicións, obradoiros, xantares ou debates, de xeito que se poida constituír un programa o máis variado posíbel. Cada colectivo participante deberá facer unha pequena achega económica para financiar a edición dos materiais. Xa forman parte da iniciativa unha ducia de asociacións compostelás.


Xa se preguntas que a orixe do home, ensinado nas escolas e que se pensa? Como ela veu a teoría da evolución e é realmente baseado en feitos ou foi idea de Darwin de que os ateos e ata hoxe os fieis cristiáns que intentan probar a cada un dos ósos? Algunha vez xa se preguntas por que o importante hoxe non é entre humanos e animais de células de transición? Por que os achados arqueolóxicos de diferentes estratos xeolóxicos amosan o oposto da evolución? ¿Por que todo aínda non cargar unha perfección aínda maior, senón toda a vida dexenera?\nFieis defensores da evolución deulle unha pregunta, que evoluciona dos monos e do home primitivo era realmente o Adán e Eva? Por que, despois dun milenio e aínda traballa sete series, e ninguén pode cambiar ou cancelar? Como Deus podería crear un proceso de evolución, cando non había a morte?\nEn 1938, desenterrados por pescadores de peixes que os paleontólogos saben moi ben, pero só a partir de fósiles. Segundo os evolucionistas ser un elo de transición entre os peixes e réptiles terrestres. Ela foi a primeira gran aletas peitorais como forelimbs. Desaparecer completamente antes había decenas de millóns de anos. Pero ela aínda está viva e feliz navegando nos mares. En 1960, 12 espécimes capturados máis. Fish foi nomeado latimérie raro. Os peixes mostra claramente que os fósiles son restos de especies aínda vivas, e, a continuación, mesmo aqueles que totalmente desaparecidos, como dinosauros.\nNingunha forma transitoria e os tipos de existir, aínda que Darwin postulou que o tempo que se encontran. Atopou. Por outra banda fósiles testemuñan a incrible estabilidade da información xenética.\nA evolución é unha teoría que primeiro inventou e, a continuación, só comezou a busca por probas e feitos no campo da arqueoloxía, xenética. resultados reais e as informacións científicas, pero non confirman a evolución.\nA Biblia responde a todas as preguntas con claridade e sinxeleza. O propio Creador tiña gravado estes acontecementos e de Arqueoloxía eo cumprimento de moitas profecías confirmar a súa palabra. Non hai ningunha razón para que fudge e interpretar a mente humana. Deus creou todo perfecto e diversificada antes nunca sufriu a morte, sen que a teoría da evolución non é posible.\nXoán 1,1-3 - A principios era o Verbo eo Verbo estaba con Deus eo Verbo era Deus. Ese foi o principio con Deus. Todas as cousas foron feitas por medio del e sen el xurdiu hai calquera cousa que sexa.\nXénese 1,31-2,1 E viu Deus todo canto fixera, e velaí que era moi bo! Era noite ea mañá foron o sexto día. Así, foi concluído o ceo ea terra en toda a súa diversidade.\nO que é que o modelo de evolución\n1 a vida evolucionou de materia inanimados aleatoriamente, evolución química e biolóxica.\n2 gradual, case imperceptible xurdimento de novas especies. Non son totalmente formados os ósos e órganos en diferentes fases de transición.\n3 O testemuño esperado de fósiles: Smooth xurdimento de formas de vida. Formas intermedias, como conectores.\n4 mutacións son finalmente útiles: crea novos personaxes.\nO que fai o modelo de creación\n1 A vida só xorde da vida existente, é creada inicialmente altamente intelixente Creador.\n2 Novas especies aparecen gradualmente, non é totalmente desenvolvida ósos ou corpos, todas as pezas están formadas enteiramente perfecto e completo.\n3 O testemuño esperado de fósiles: os formularios complexos aparecen subitamente nunha gran variedade. Os principais tipos están separados por espazos, sen conectores.\n4 mutacións son organismos complexos prexudiciais, non conducen a nada novo.\n¿Que é iso\n1 A vida só xorde de vida existentes. código xenético complexo non é unha coincidencia.\n2 Novas especies non se producen de forma gradual, aínda que moitas variedades non están plenamente desenvolvidos os ósos ou órganos.\n3 Actual fósiles testemuño: A aparición súpeto de formas complexas de vida nunha gran variedade. Cada nova especie difire da especie anterior, entre eles non son os conectores.\n4 Pequenas mutacións son prexudiciais, grandes mutacións son letais. O resultado non é nada novo.\nGl.AmazingHope.net - Evolución vs Creación


Cada ano morren en Galicia 800 persoas por paradas cardíacas | Noticias de Galicia | CRTVG\nPublicado o 16/10/2021 21:17\nHoxe é o Día europeo de concienciación ante o paro cardíaco. Responsables de emerxencias destacan o importante que é aprendermos a actuar nestes casos.\nNo pavillón multiusos do Sar, en Santiago, explican como debemos actuar ante unha parada cardiorrespiratoria. O primeiro, chamar os equipos de emerxencia.\n"Cando nós recoñecemos unha parada cardíaca, vemos que a persoa está inconsciente e non respira, debemos chamar o 061 e alí vannos guiar", asegura Marta Dorribo, directora asistencial do 061.\nDespois de avisar, o máis urxente é facer a reanimación cardiopulmonar. Por cada 30 contraccións, debemos insuflar dúas veces.\n"No centro do peito poñemos a palma da man e a outra entrelazámola. Hai que baixar o peito 5 ou 6 centímetros", subliña Martín del Río, técnico sanitario.\nOutra manobra fundamental é facer unha desfibrilación o máis axiña posible, a poder ser antes de que pasen 5 minutos.\n"Nunca utilizara o desfibrilador e penso que é moi necesario porque non o sabía utilizar. Se estás nun espazo público podes salvar unha vida con iso, é algo sinxelo", comenta unha asistente. "Vir a un partido e que cho expliquen tan concienciudamente é estupendo", comenta outra.\n"Cada minuto que se atrasa facer as manobras que facemos hoxe aquí, diminúe a supervivencia entre un 7 e un 10 por cento", alerta Adriana Regueira, directora da Fundación Urxencias Sanitarias de Galicia-061.\nCada ano falecen en Galicia preto de 800 persoas por paradas cardíacas. Saber actuar nestes casos pode axudar a salvar moitas vidas.


A amnistía "privará de xustiza" a Irlanda\nDublín traslada a Londres a súa oposición á lei de perdón colectivo. Por outra banda, confirmouse esta quinta feira a dimisión do primeiro ministro de Irlanda do Norte, en protesta polo protocolo do Brexit, abrindo así unha grave crise de Goberno.\nphoto_camera Marcha en lembranza do Bloody Sunday, o pasado domingo en Derry, no 50º aniversario do masacre de civís polo Exército británico (Foto: Brian Lawless / PA Wire / dpa)\n"As familias necesitan saber máis, quen matou os seus seres queridos; necesitan ter acceso á información", manifestaba o pasado domingo o primeiro ministro de Irlanda, o taoiseach Micheál Martin, no acto de homenaxe en Derry ás 14 vítimas mortais do Bloody Sunday ("Domingo Sanguento").\nO 30 de xaneiro de 1972, soldados británicos do Rexemento de Paracaidistas dispararon contra os manifestantes dunha marcha convocada pola Asociación polos Dereitos Civís de Irlanda do Norte. Un total de 13 persoas morreron no acto e unha máis faleceu meses despois a causa dos impactos de bala. Ademais, 15 resultaron feridas de diversa gravidade.\nMartin mantivo esta quinta feira unha reunión con vítimas do conflito vivido en Irlanda do Norte entre 1968 e 1998, eufemisticamente denominado Troubles ("Problemas"). Vítimas tanto da violencia dos unionistas e do Estado británico como dos nacionalistas republicanos. Vítimas, todas, que se opoñen á proposta de amnistía xeneralizada presentada por Londres en xullo de 2021.\nO Goberno do Reino Unido considera que bloquear a investigación destes crimes, entre estes os cometidos polas forzas de seguridade do Estado, axudará co proceso de reconciliación.\nA proposta, que debe ser aínda presentada en Westminster para o seu debate e votación, conta coa oposición dos laboristas británicos e, sobre todo, das forzas políticas en Stormont (a Asemblea de Irlanda do Norte) e do Goberno da República de Irlanda.\n"Todos os partidos de Irlanda do Norte son moi claros ao respecto de non quereren amnistías; queren que se aplique o debido proceso xudicial", comentaba Micheál Martin á TV pública, RTÉ, o domingo pasado. Na cuarta feira volveu insistir no Dáil, o Parlamento irlandés: "Fechar completamente a vía da xustiza para as familias non é só profundamente inxusto, senón que socavaría tanto o estado de dereito como o noso traballo conxunto para unha máis fonda reconciliación".\nUn panel de expertos do Consello de Dereitos Humanos da ONU xa expresaba en agosto pasado a súa "fonda preocupación" por que o plan de amnistía "frustre o dereito das vítimas á verdade e a unha cura eficaz polo dano sufrido", colocando o Reino Unido nunha "violación flagrante das súas obrigas internacionais".\nReflexión, a respecto da conculcación do dereito internacional, compartida por Dunja Mijatović, a comisaria de Dereitos Humanos do Consello de Europa, organización líder no continente na defensa destes dereitos fundamentais.\n"Medo" á verdade\nDublín trasladou a Mijatović, así como ao Goberno do Reino Unido e ao de Estados Unidos (parte esencial do Acordo de Paz de Venres Santo) a convicción de que "só a través dun achegamento colectivo" se poderá abordar "con xustiza e integralmente" o legado dos Troubles, dun maneira "aceptábel para as familias das vítimas".\nMichael McKinney, irmán de William, un dos asasinados no Bloody Sunday, afirmou ao xornal inglés The Guardian que o Goberno británico quere estabelecer a amnistía "porque ten medo a que os militares, espías e funcionarios sexan expostos e o seu papel como combatentes e catalizadores da guerra en Irlanda posto de relevo arredor do mundo", expuxo.\nA xustiza británica absolveu nos últimos meses varios ex militares, por exemplo, en relación co asasinato en 1972 do dirixente do IRA Joe McCann. Os autores do masacre de Ballymurphy tampouco foron investigados (só, recentemente, para determinar que os asasinados eran "inocentes"). E apenas un soldado británico foi acusado polo Bloody Sunday.\nDimisión de Givan na enésima crise polo protocolo norirlandés\nA dimisión de Paul Givan, primeiro ministro de Irlanda do Norte, confirmouse esta quinta feira en Belfast, unha medida que o unionista decidiu tomar en protesta contra o protocolo norirlandés entre a UE e o Reino Unido, segundo informou a TV británica BBC. A crise reavivouse na noite da véspera, cando o ministro norirlandés de Agricultura, Edwin Poots, anunciou que se deixaban de aplicar os controis aduaneiros previstos no protocolo aos produtos que chegan a Irlanda do Norte desde a illa de Gran Bretaña. A renuncia de Givan (DUP) implica tamén a caída da viceprimeira ministra, a nacionalista Michelle O'Neill (Sinn Féin), polo pacto de poder compartido en Belfast.\nIrlanda Reino Unido Irlanda do Norte


EA detalla os seus resultados financeiros e plans de futuro – Revista Morcego\nChegou a quenda de Electronic Arts de repasar como foi o curso e que nota sacou até o de agora. Após anunciar onte pola tarde un acordo con Valve, sinalanando que os xogos da distribuidora volverán a Steam, EA presentou os seus resultados financeiros e detallou que é o que ten entre as mans para os vindeiros anos.\nConsolidación do mercado dixital\nDesde logo, parece ser que o terreo dixital recorta distancias co mercado físico a pasos axigantados. No caso de EA, xa non existen eses recortes porque o 78 % das vendas totais da compañía nos últimos doce meses pertencen ás tendas dixitais, o que supuxo un incremento do 8 % respecto do ano anterior e case 4.000 millóns de dólares de recadación.\nSe atendemos ao detalle da orixe destas vendas, descubrimos que case o 40 % do incremento das devanditas vendas proveñen da combinación entre consolas e PC, namentres o mercado móbil sofre un duro revés, xa que sofre un retroceso de máis do 20 % respecto ás cifras anteriores.\nPor último, cabe destacar que no último ano as vendas de DLC, subscricións aos seus servizos (EA Access) ou compras internar (Ultimate Team), incrementáronse un 17 %, mentres que as descargas de títulos aumentou un 4 %. O 50 % das súas vendas de xogos completos en PS4 e Xbox One nos últimos 12 meses realizáronse mediante descarga dixital, fronte ao 42 % do ano pasado. Todos estes datos reflicten un rumbo claro da compañía e que a súa aposta económica está a funcionar á perfección.\nApex Legends, un futuro prometedor\nO título multixogador de Respawn Entertainment semella que continúa dando os seus froitos aos seus desenvolvedores. Cada mes permanece como un dos xogos máis vistos en Twitch, o que é un indicador da boa saúde da que goza o xogo. E para os máis dubitativos, EA encárgase de responder con algúns datos.\nApex Legends acadou os 70 millóns de xogadores, unha cifra máis que meritoria. Ao longo da terceira tempada do título, os picos de maior afluencia de xogadores superan significativamente os da tempada anterior. Todo isto tradúcese na idea de ver no battle royale unha franquía indispensábel para EA, a cal permite que novos traballadores sexan agregados ao grupo de traballo.\nA cousa non remata aí. Apex Legends ten planeada a súa saída ao mercado móbil, mercado que como vimos anteriormente debe mellorar EA. Ademais, tamén ten prevista a súa chegada ao xigante asiático, China, e a súa implantación dentro do mundo dos deportes electrónicos.\nUnha axenda bastante apertada\nAtentos que veñen curvas. Electronic Arts ten uns cuantos videoxogos no forno, así que imos ir debullando que é o que podemos agardar nos próximos anos. Haberá sorpresas, ollo.\nPara comezar, Motive Studios, responsabéis de Star Wars Battlefront II, atópanse desenvolvendo un nova IP, da cal descoñecemos máis información. Á súa vez, tanto DICE como Bioware, Maxis e Criterion non están a perder o tempo, xa que traballan en novos proxectos dos que non se detallou na información partillada.\nTamén resulta interesante que a plataforma EA Originals estea a crear novos títulos exclusivos da compañía estadounidense. Lembremos que apenas contan con tres videoxogos entre o seu repertorio pero que conforman unha triloxía bastante atractiva como son Sea of Solitude, Fe e o afamado A Way Out.\nA Way Out, obra de Josef Fares, foi un dos títulos máis populares do ano pasado.\nNo referente aos grandes lanzamentos, EA aclara que o novo Dragon Age de Bioware está en desenvolvemento, malia que será difícil chegar a velo antes de abril do 2022, data bastante afastada. E para os seareiros de Star Wars, hai boas noticias, pois xa hai outro xogo baseado na franquía en desenvolvemento. Debería chegar ás tendas antes do nomeado abril do ano 2022. Outra das sagas por excelencia de Electronic Arts como é Battlefield recibirá nova entrega, como pronto, despois de abril do ano 2021.\nAínda que non todo van ser boas novas. NBA Live 20 foi oficialmente cancelado, após decidir concentrar todos os esforzos na entrega de nova xeración, é dicir, PS5 e Xbox Scarlett, así que os amantes da mellor liga do mundo de baloncesto terán a saga NBA 2K como única opción de compra este ano.\nE para pechar cunha nota positiva, é preciso dicir que EA tamén confirmou que Star Wars Battlefront I e II venderon máis de 33 millóns de copias xuntos. Ademais, a compañía agarda que Star Wars Jedi: Fallen Order venda entre 6 e 8 millóns de unidades antes do 31 de marzo de 2020. Coa chegada da novena entrega de Star Wars ao virar a esquina, a franquía galáctica segue viaxando á velocidade da luz economicamente.\nApex LegendsEARespawnStar Wars\nBlacksad: Under the Skin atrásase até novembro deste ano e presenta novos detalles\nPlataformas : Móvil , PC , PlayStation 4 , Xbox One\nXogo : Apex Legends / FIFA 20 / Star Wars: Jedi Fallen Order


Woxter Zielo Serie Z, deseño a prezos axustados – Mallando no Android\nWoxter vén de anunciar o lanzamento de seis novos smartphones, pertencentes á Zielo Serie Z, unha liña que segue a tendencia do fabricante de ofrecer trebello cunha boa relación calidade – prezo. Todos eles integran pantallas IPS con tecnoloxía OGS, con menor consumo enerxético, capacidades Dual SIM e ranura microSD compatíbel con tarxetas de até 64 GB. Empregan Android 4.4 Kitkat, sen personalizacións, facéndoos máis sinxelos e totalmente personalizábeis.\nWoxter Zielo Z400, Z420 HD e Z420 Plus HD integran un procesador Quadcore a 1,3 GHz, mentras que Woxter Zielo Z800 HD, Z820 HD e Z820 Plus HD contan cun procesador Octacore. Ademais, os modelos Z420 Plus HD, Z820 HD e Z820 Plus HD veñen con cristal Dragontrail, que proporciona maior resistencia á pantalla fronte rabuñadas e pequenos golpes e rozaduras.\nTodos eles estań dispoñíbeis en diversas cores, unha personalización que pode ir máis aló grazas aos bumpers e flip covers que podemos atopar en negro, azul, rosa, amarelo e transparente, caso dos bumpers, e negro, azul, rosa e amarelo, caso das covers.\nOs Woxter Zielo Z400, Z420 HD e Z800 HD, todos con pantalla de 5 pulgadas, xa están dispoñíbeis a 149€, 169€ y 199€, respectivamente. Os modelos Z820 HD, tamén de 5 pulgadas, Z420 Plus HD e Z820 Plus HD, con pantalla de 5,5”, estarán dispoñíbeis no mes de decembro


A Policía Local do Porriño pon 100 denuncias, nun operativo de catro horas, por non facer uso da máscara protectora - Comarcas na Rede\nHomeLouriñaO PorriñoA Policía Local do Porriño pon 100 denuncias, nun operativo de catro...\nNo transcurso do operativo, realizado entre as catro e as oito da tarde, os axentes pararon e revisar vehículos particulares, camións, furgonetas de reparto e ata autobuses de transporte de viaxeiros e de liñas regulares.\nA falla máis habitual foi que varias persoas compartían vehículo sen facer uso das máscaras sen ser familiares ou conviventes.\nCada denuncia da lugar a unha sanción económica de 100 euros por persoa que tramitará a autoridade competente.\nDurante as semanas anteriores, a Policia Local do Porriño estivo realizando unha labor “pedagóxica” avisando aos cidadáns da obrigatoriedade do uso das máscaras.\nA Concellería de Seguridade que dirixe Lourdes Moure volve a instar á veciñanza a que “sexan conscientes da gravidade da situación e que o uso obrigatorio das máscaras de protección e observar as medidas de distancia, é polo ben de todos”, segundo manifestou a tenente de alcalde.


Escola de marisqueo na praia de Riasón\nA rapazada de sexto de Primaria da Illa traballará este curso un pequeno viveiro cedido polo sector\nNa Illa de Arousa é difícil non tropezar co mar. E resulta complicado, tamén, atopar familias nas que falte alguén que traballe na seca, ou na flota do raño, ou na batea. Malia todo iso, a equipa docente do colexio Torre-Illa ten detectado que moita da rapazada que se forma neste centro non coñece esa realidade que cada día se constrúe na ribeira, na lonxa, nos peiraos, nas súas propias casas.\n«É sorprendente, pero hai cativada na Illa que non distingue os distintos tipos de ameixa», comenta o patrón maior da Illa, e presidente da OPP-20, Juan Rial Millán. As entidades ás que representa participan co colexio nun proxecto ben curioso: o sector tenlle cedido ás aulas de sexto curso unha parceliña no mar, na praia de Riasón. Un viveiro cativo no que o pasado luns se verteron sementes de ameixa. Do alumnado dependerá, a partir de agora, coidar dese marisco. Limparlle as algas, espantar aos depredadores, e ao mesmo tempo aprender a respectar un traballo que teñen moi preto pero que moitos descoñecen. Contan coa total colaboración da confraría e a OPP-20: os seus responsables aseguran estar encantados coa aposta realizada polo centro de Primaria da vila.\nO respecto ao medio, a quen o traballa, aprender por que é tan importante coidar o entorno no que se moven día a día, é só unha parte do moito que se espera que a rapazada aprenda no viveiro de Riasón. Porque a través das súas incursións nese espazo de traballo e natureza, tamén se achegarán a materias como as matemáticas -hai que comprobar canto medran as ameixas, o seu peso- ou as ciencias naturais e sociais. É moito o que se pode aprender cos pés na ribeira!\nA actividade da rapazada de sexto forma parte do proxecto de centro elixido para este ano, e que vai xirar arredor do mar e da pesca sostible. Elixiuse ese tema de traballo global co gallo da celebración, no 2022, do ano da Pesca Sostible. Arredor dese argumento, os distintos grupos de idade desenvolverán actividades que lles permitirán tocar os máis diversos ámbitos sen perder de vista ese mar que o rodea todo na Arousa.\nArchivado en: Marisqueo A Illa de Arousa Marítima


Os Xenerais da Ulla celebran este ano o Entroido a través de internet\nO Entroido dos Xenerais da Ulla, declarado Festa de Interese Turístico de Galicia no 2013,\nsuspendeuse este ano por mor da pandemia. A previsión era que tería lugar nuns 25 lugares e parroquias de oito municipios da Comarca da Ulla que asumen directamente a súa promoción: A Estrada, Boqueixón, Santiago, Silleda, Teo, Touro, Vedra e Vila de Cruces. Sen embargo, os oito Concellos decidiron centrar os esforzos na mellora da visibilidade on-line, maximizando a publicación en redes sociais e, sobre todo, coa publicación dun novo site, dispoñible no enderezo www.xeneraisdaulla.gal . A nova web destaca pola súa calidade visual, cun deseño adaptado ás novas tendencias que mellora notablemente a experiencia de usuario. Inclúe ademais actualizacións e melloras substanciais na súa programación, seguridade on-line, optimización para\nbuscadores e adaptación a distintos soportes.\nA presentación desta nova web de promoción conxunta deste Entroido intermunicipal coincide coa chegada das datas centrais do Entroido, nas que ademais os Xenerais da Ulla acompañarán con coplas e atranques en versión dixital, a través das redes sociais, adaptándose as circunstancias actuais e permitindo que o Entroido poda celebrarse de xeito virtual. Cos avances na difusión en liña do Entroido dos Xenerais da Ulla os oito Concellos implicados na promoción desta celebración veciñal tratan de seguir garantindo a supervivencia desta singular tradición, que remonta as súas orixes á primeira metade do século XIX e baséase nos enfrontamentos bélicos que se viviron na comarca nese período: a invasión do exército napoleónico, a revolución do 1846 ou as guerras carlistas.\nAs personaxes máis importantes son os xenerais e correos a cabalo, que percorren as parroquias dando vivas a veciños e visitantes, acompañados dun “exército” de abandeirados, coros, comparsas e parrandas. Rematan escenificando un atranque ou alto, enfrontamento dialéctico por parellas, aproveitado para facer burla e sátira de asuntos locais, de política ou do corazón. Os oito concellos nos que se celebra o Entroido traballan conxuntamente na revitalización e promoción desta festividade dende o 2011. Para esta edición 2021, e en concreto para o lanzamento do novo sitio web, contan coa colaboración da Xunta de Galicia, a través da Dirección Xeral de Política Lingüística.\nToda a información e o programa do Entroido dos Xenerais da Ulla pode consultarse en\nwww.xeneraisdaulla.gal e nas distintas contas que o grupo dos oito Concellos está impulsando nas principais redes sociais para promocionar o evento: Facebook, Twitter e Instagram.\nAs datas dos Xenerais en Touro, Silleda e Vila de Cruces son:\nEn Touro: xa se celebrou o pasado 5 de febreiro a Feira de Entroido, o pasado día 7 en Bama e o 16 será a quenda de Fao.\nEn Silleda o pasado día 6 foi en Lamela e o día 13 será na Bandeira.\nPor último, en Vila de Cruces o día 7 foi en Merza, este domingo, 14, terá lugar en Piloño e o 21 tocaralle a Salgueiros.\nPero iso, remarcar que son actividades virtuais en todos os lugares.\nUn camión sofre unha saída de vía en Boimorto